Document ID: 32019D0785

Reference:
16.5.2019
LV
Eiropas Savienības Oficiālais Vēstnesis
L 127/23
KOMISIJAS ĪSTENOŠANAS LĒMUMS (ES) 2019/785
(2019. gada 14. maijs)
par radiofrekvenču spektra harmonizēšanu Savienībā iekārtām, kurās izmanto ultraplatjoslas tehnoloģiju, un Lēmuma 2007/131/EK atcelšanu
(izziņots ar dokumenta numuru C(2019) 3461)
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2002. gada 7. marta Lēmumu Nr. 676/2002/EK par normatīvo bāzi radiofrekvenču spektra politikai Eiropas Kopienā (Radiofrekvenču spektra lēmums) (1) un jo īpaši tā 4. panta 3. punktu,
tā kā:
(1)
Komisijas Lēmums 2007/131/EK (2) Savienībā harmonizē tehniskos nosacījumus radiofrekvenču spektra izmantošanai radioiekārtām, kuras izmanto ultraplatjoslas (UWB) tehnoloģiju. Tas nodrošina, ka radiofrekvenču spektrs visā Savienībā ir pieejams ar harmonizētiem nosacījumiem, novērš šķēršļus UWB tehnoloģijas ieviešanai un tiecas veidot UWB sistēmām faktisku vienoto tirgu ar ievērojamu apjomradītu ietaupījumu un labumu patērētājiem.
(2)
Lai gan ultraplatjoslas signālu jauda parasti ir ļoti maza, pastāv iespēja, ka tie var radīt kaitīgus traucējumus pašreizējiem radiosakaru dienestiem, un šī problēma ir jārisina. Tādēļ šim lēmumam par radiofrekvenču spektra harmonizēšanu UWB iekārtu vajadzībām jānovērš kaitīgi traucējumi (ieskaitot gadījumus, kad tos var izraisīt radioastronomijas, Zemes izpētes mākslīgo pavadoņu un izplatījuma pētniecības sistēmu piekļuve radiofrekvenču spektram) un vēsturiski izveidojušos dienestu intereses jālīdzsvaro ar vispārējo rīcībpolitisko mērķi nodrošināt labvēlīgus nosacījumus jaunu tehnoloģiju ieviešanai vispārības interesēs.
(3)
2017. gada 16. martā Komisija saskaņā ar Lēmumu Nr. 676/2002/EK piešķīra Eiropas Pasta un telesakaru administrāciju konferencei (CEPT) pastāvīgu pilnvarojumu apzināt tehniskos nosacījumus UWB tehnoloģijās balstīto radiosakaru lietojumu harmonizētai ieviešanai Savienībā, lai varētu tādiem lietojumiem noteikt atjauninātus tehniskos nosacījumus.
(4)
Izpildot minēto pastāvīgo pilnvarojumu, CEPT izdeva ziņojumu (3), kurā ierosināja četrus pasākumus. Pirmkārt, tehniskajos nosacījumos neitrālāk jāapraksta materiāla zondēšanas ierīces, lai būtu iespējami novatoriski risinājumi. Otrkārt, jābūt iespējai nosacījumus, kas attiecas uz UWB vispārējo lietošanu, izmantot arī materiālu zondēšanas vajadzībām. Treškārt, jābūt – 65 dBm/MHz robežai visām materiālu zondēm, ieskaitot būvmateriālu analīzi (BMA) 8,5–10,6 GHz joslā. Ceturtkārt, 3,8–4,2 GHz un 6–8,5 GHz frekvenču joslā jāievieš iespēja izmantot mazināšanas paņēmienu “iedarbināt tikai pārraidei” transportlīdzekļu piekļuves kontroles sistēmām, kurās izmanto ultraplatjoslas tehnoloģiju.
(5)
Šim lēmumam jābalsta UWB regulējuma vispārēja harmonizācija, lai uzlabotu robežu un traucējumu mazināšanas paņēmienu saskanību dažādajos UWB noteikumos un dotu ceļu novatoriskiem risinājumiem UWB tehnoloģijā.
(6)
Šajā lēmumā noteikti regulatīvi ierobežojumi un apzināti mazināšanas paņēmieni, kas nodrošinātu spektra efektīvu izmantošanu, reizē nodrošinot līdzāspastāvēšanu ar citiem spektra lietotājiem. Tehniskā attīstība var radīt citus risinājumus, kas nodrošina vismaz tādu pašu spektra aizsardzības līmeni. Tālab jāatļauj izmantot alternatīvus traucējumu mazināšanas paņēmienus, piemēram, risinājumus, kas atrodami nākotnē gaidāmajos harmonizētajos standartos, kurus izstrādā Eiropas standartizācijas organizācijas, ja tie nodrošina vismaz līdzvērtīgu veiktspēju un spektra aizsargātību un pārbaudāmi atbilst šā tiesiskā regulējuma noteiktajām tehniskajām prasībām.
(7)
Lēmums 2007/131/EK vairākkārt grozīts. Juridiskas skaidrības labad Lēmums 2007/131/EK jāatceļ.
(8)
Šajā lēmumā noteiktie pasākumi ir saskaņā ar Radiofrekvenču spektra komitejas atzinumu,
IR PIEŅĒMUSI ŠO LĒMUMU.
1. pants
Šā lēmuma mērķis ir Savienībā harmonizēt radiofrekvenču spektra pieejamības un efektīvas izmantošanas tehniskos nosacījumus iekārtām, kurās tiek izmantota ultraplatjoslas tehnoloģija.
2. pants
Šajā lēmumā piemēro šādas definīcijas:
a)
“iekārtas, kurās tiek izmantota ultraplatjoslas tehnoloģija,” ir iekārtas, kurās kā sastāvdaļa vai palīgierīce ietverta maza darbības attāluma radiosakaru tehnoloģija, ar kuras palīdzību paredzēts apzināti ģenerēt un pārraidīt augstfrekvences enerģiju, kas izkliedēta frekvenču joslā, kuras platums ir lielāks nekā 50 MHz un kura var daļēji sakrist ar vairākām frekvenču joslām, kas sadalītas radiosakaru dienestiem;
b)
“beztraucējumu un bezaizsardzības nosacījums” nozīmē, ka nedrīkst izraisīt kaitīgus traucējumus nevienam radiosakaru dienestam un pieprasīt šo ierīču aizsardzību pret traucējumiem, ko rada radiosakaru dienesti;
c)
“telpās” nozīmē ēku iekšienē vai vietās, kur ekranizācija parasti nodrošinās nepieciešamo vājinājumu, lai aizsargātu radiosakaru dienestus pret kaitīgiem traucējumiem;
d)
“mehāniskais transportlīdzeklis” lietots nozīmē, kas noteikta Eiropas Parlamenta un Padomes Direktīvas 2007/46/EK (4) 3. panta 11. punktā;
e)
“dzelzceļa transportlīdzeklis” lietots nozīmē, kas noteikta Eiropas Parlamenta un Padomes Regulas (ES) 2018/643 (5) 3. panta 1. punkta 4) apakšpunktā;
f)
“e.i.r.p.” ir ekvivalentā izotropiski izstarotā jauda, kas ir antenai pievadītās jaudas reizinājums ar antenas pastiprinājumu dotajā virzienā attiecībā pret izotropisko antenu (absolūtais vai izotropiskais pastiprinājums);
g)
“maksimālais vidējās jaudas spektrālais blīvums”, kas noteikts kā testējamās radiosakaru ierīces e.i.r.p. noteiktā frekvencē, ir vidējā jauda joslas platuma vienībā (centrēta šajā frekvencē), kas izstarota maksimālā līmeņa virzienā saskaņā ar noteiktajiem mērīšanas nosacījumiem;
h)
“galotnes jauda”, noteikta kā e.i.r.p., ir jauda, kas fiksēta 50 MHz platā joslā frekvencē, kurā novērota augstākā vidējā izstarotā jauda, kas izstarota maksimālā līmeņa virzienā saskaņā ar noteiktajiem mērīšanas nosacījumiem;
i)
“kopējās jaudas spektrālais blīvums” ir vidējota vidējā e.i.r.p. blīvuma vērtība, kas vismaz ar 15 grādu izšķirtspēju izmērīta uz mērījuma vietu aptverošas sfēras;
j)
“gaisa kuģī” nozīmē radiolīniju izmantošanu sakariem gaisa kuģa iekšienē;
k)
“LT1” ir sistēmas, kas paredzētas vispārējai cilvēku un objektu atrašanās vietas noteikšanai un var tikt izmantotas bez licences.
3. pants
Sešu mēnešu laikā pēc šā lēmuma stāšanās spēkā dalībvalstis iedala un uz beztraucējumu un bezaizsardzības nosacījuma pamata dara pieejamu radiofrekvenču spektru, iekārtām, kurās tiek izmantota ultraplatjoslas tehnoloģija, ja iekārtas atbilst pielikumā izklāstītajiem nosacījumiem un tās izmanto telpās, vai, ja iekārtas izmanto ārpus telpām, tās nav piesaistītas fiksētai instalācijai, fiksētai infrastruktūrai vai fiksētai ārējai antenai. Pielikumā noteiktajām prasībām atbilstošas iekārtas, kurās tiek izmantota ultraplatjoslas tehnoloģija, atļauts izmantot arī mehāniskajos un dzelzceļa transportlīdzekļos.
4. pants
Dalībvalstis seko, kā iekārtas, kurās tiek izmantota ultraplatjoslas tehnoloģija, izmanto pielikumā norādītās frekvenču joslas, galvenokārt – nolūkā pārliecināties, ka visi šā lēmuma 3. panta nosacījumi joprojām ir vajadzīgi, un par konstatēto ziņo Komisijai.
5. pants
Lēmums 2007/131/EK tiek atcelts.
6. pants
Šis lēmums ir adresēts dalībvalstīm.
Briselē, 2019. gada 14. maijā
Komisijas vārdā –
Komisijas locekle
Mariya GABRIEL
(1)  OV L 108, 24.4.2002., 1. lpp.
(2)  Komisijas 2007. gada 21. februāra Lēmums 2007/131/EK par atļauju Kopienā harmonizēti izmantot radiofrekvenču spektru iekārtām, kurās izmantota ultraplatjoslas tehnoloģija (OV L 55, 23.2.2007., 33. lpp.).
(3)  CEPT ziņojums Eiropas Komisijai par pieprasījumu Ultra-Wideband technology in view of a potential update of Commission Decision 2007/131/EC (Ultraplatjoslas tehnoloģija Komisijas Lēmuma 2007/131/EK varbūtējas atjaunināšanas sakarā) – CEPT 69. ziņojums, ko Elektronisko sakaru komiteja apstiprināja 2018. gada 26. oktobrī.
(4)  Eiropas Parlamenta un Padomes 2007. gada 5. septembra Direktīva 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (“pamatdirektīva”) (OV L 263, 9.10.2007., 1. lpp.).
(5)  Eiropas Parlamenta un Padomes 2018. gada 18. aprīļa Regula (ES) 2018/643 par dzelzceļa transporta statistiku (OV L 112, 2.5.2018., 1. lpp.).
PIELIKUMS
1.   ULTRAPLATJOSLAS (UWB) VISPĀRĒJĀ IZMANTOŠANA
Tehniskās prasības
Frekvenču josla
Maksimālais vidējās jaudas spektrālais blīvums (e.i.r.p.)
Maksimālā galotnes jauda (e.i.r.p.)
(mērot 50 MHz)
f ≤ 1,6 GHz
– 90 dBm/MHz
– 50 dBm
1,6 < f ≤ 2,7 GHz
– 85 dBm/MHz
– 45 dBm
2,7 < f ≤ 3,1 GHz
– 70 dBm/MHz
– 36 dBm
3,1 < f ≤ 3,4 GHz
– 70 dBm/MHz
vai
41,3 dBm/MHz, izmantojot LDC (1) vai DAA (2)
– 36 dBm
vai
0 dBm
3,4 < f ≤ 3,8 GHz
– 80 dBm/MHz
vai
41,3 dBm/MHz, izmantojot LDC (1) vai DAA (2)
– 40 dBm
vai
0 dBm
3,8 < f ≤ 4,8 GHz
– 70 dBm/MHz
vai
41,3 dBm/MHz, izmantojot LDC (1) vai DAA (2)
– 30 dBm
vai
0 dBm
4,8 < f ≤ 6 GHz
– 70 dBm/MHz
– 30 dBm
6 < f ≤ 8,5 GHz
– 41,3 dBm/MHz
0 dBm
8,5 < f ≤ 9 GHz
– 65 dBm/MHz
vai
41,3 dBm/MHz, izmantojot DAA (2)
– 25 dBm
vai
0 dBm
9 < f ≤ 10,6 GHz
– 65 dBm/MHz
– 25 dBm
f > 10,6 GHz
– 85 dBm/MHz
– 45 dBm
2.   ATRAŠANĀS VIETAS IZSEKOŠANAS SISTĒMAS. 1. tips (LT1)
Tehniskās prasības
Frekvenču josla
Maksimālais vidējās jaudas spektrālais blīvums (e.i.r.p.)
Maksimālā galotnes jauda (e.i.r.p.)
(mērot 50 MHz)
f ≤ 1,6 GHz
– 90 dBm/MHz
– 50 dBm
1,6 < f ≤ 2,7 GHz
– 85 dBm/MHz
– 45 dBm
2,7 < f ≤ 3,4 GHz
– 70 dBm/MHz
– 36 dBm
3,4 < f ≤ 3,8 GHz
– 80 dBm/MHz
– 40 dBm
3,8 < f ≤ 6,0 GHz
– 70 dBm/MHz
– 30 dBm
6 < f ≤ 8,5 GHz
– 41,3 dBm/MHz
0 dBm
8,5 < f ≤ 9 GHz
– 65 dBm/MHz
vai
41,3 dBm/MHz, izmantojot DAA (3)
– 25 dBm
vai
0 dBm
9 < f ≤ 10,6 GHz
– 65 dBm/MHz
– 25 dBm
f > 10,6 GHz
– 85 dBm/MHz
– 45 dBm
3.   MEHĀNISKAJOS UN DZELZCEĻA TRANSPORTLĪDZEKĻOS UZSTĀDĪTĀS UWB IERĪCES
Tehniskās prasības
Frekvenču josla
Maksimālais vidējās jaudas spektrālais blīvums (e.i.r.p.)
Maksimālā galotnes jauda (e.i.r.p.)
(mērot 50 MHz)
f ≤ 1,6 GHz
– 90 dBm/MHz
– 50 dBm
1,6 < f ≤ 2,7 GHz
– 85 dBm/MHz
– 45 dBm
2,7 < f ≤ 3,1 GHz
– 70 dBm/MHz
– 36 dBm
3,1 < f ≤ 3,4 GHz
– 70 dBm/MHz
vai
41,3 dBm/MHz, izmantojot LDC (4) + e.l. (7)
vai
41,3 dBm/MHz, izmantojot TPC (6) + DAA (5) + e.l. (7)
– 36 dBm
vai
≤ 0 dBm
vai
≤ 0 dBm
3,4 < f ≤ 3,8 GHz
– 80 dBm/MHz
vai
41,3 dBm/MHz, izmantojot LDC (4) + e.l. (7)
vai
41,3 dBm/MHz, izmantojot TPC (6) + DAA (5) + e.l. (7)
– 40 dBm
vai
≤ 0 dBm
vai
≤ 0 dBm
3,8 < f ≤ 4,8 GHz
– 70 dBm/MHz
vai
41,3 dBm/MHz, izmantojot LDC (4) + e.l. (7)
vai
41,3 dBm/MHz, izmantojot TPC (6) + DAA (5) + e.l. (7)
– 30 dBm
vai
≤ 0 dBm
vai
≤ 0 dBm
4,8 < f ≤ 6 GHz
– 70 dBm/MHz
– 30 dBm
6 < f ≤ 8,5 GHz
– 53,3 dBm/MHz
vai
41,3 dBm/MHz, izmantojot LDC (4) + e.l. (7)
vai
41,3 dBm/MHz, izmantojot TPC (6) + e.l. (7)
– 13,3 dBm
vai
≤ 0 dBm
vai
≤ 0 dBm
8,5 < f ≤ 9 GHz
– 65 dBm/MHz
vai
41,3 dBm/MHz, izmantojot TPC (6) + DAA (5) + e.l. (7)
– 25 dBm
vai
≤ 0 dBm
9 < f ≤ 10,6 GHz
– 65 dBm/MHz
– 25 dBm
f > 10,6 GHz
– 85 dBm/MHz
– 45 dBm
Tehniskās prasības, kas jāizmanto 3,8–4,2 GHz un 6–8,5 GHz joslā transportlīdzekļu piekļuves sistēmām, kuras izmanto paņēmienu “iedarbināšana tikai pārraidei”, ir noteiktas tabulā.
Tehniskās prasības
Frekvenču josla
Maksimālais vidējās jaudas spektrālais blīvums (e.i.r.p.)
Maksimālā galotnes jauda (e.i.r.p.)
(mērot 50 MHz)
3,8 < f ≤ 4,2 GHz
– 41,3 dBm/MHz, kad darbojas “iedarbināšana tikai pārraidei” un LDC ≤ 0,5 % (1 h)
0 dBm
6 < f ≤ 8,5 GHz
– 41,3 dBm/MHz, kad darbojas “iedarbināšana tikai pārraidei” un LDC ≤ 0,5 % (1 h) vai TPC
0 dBm
Traucējumu mazināšanas paņēmiens “iedarbināšana tikai pārraidei” tiek definēts kā UWB pārraide, ko sāk tikai tad, kad nepieciešams, proti, kad sistēma rāda, ka tuvumā ir UWB ierīces. Sakarus iedarbina lietotājs vai transportlīdzeklis. Sekojošos sakarus var uzskatīt par “iedarbinātiem sakariem”. Izmanto pastāvošo mazināšanas paņēmienu LDC (vai TPC 6–8,5 GHz joslā). Transportlīdzekļu piekļuves sistēmām izmantojot traucējumu mazināšanas paņēmienu “iedarbināšana tikai pārraidei”, nedrīkst piemērot ārējās robežas prasību.
Lai izpildītu Direktīvas 2014/53/ES attiecīgās pamatprasības, transportlīdzekļu piekļuves sistēmām izmanto traucējumu mazināšanas paņēmienu “iedarbināšana tikai pārraidei”, kas nodrošina pienācīgu veiktspēju. Ja attiecīgi paņēmieni ir aprakstīti harmonizētajos standartos vai to daļās, uz ko atbilstoši Direktīvai 2014/53/ES Eiropas Savienības Oficiālais Vēstnesī publicētas norādes, nodrošina veiktspēju, kas ir vismaz līdzvērtīga minētajiem paņēmieniem. Minētie paņēmieni ievēro šā lēmuma tehniskās prasības.
4.   
UWB GAISA KUĢĪ
Maksimālā vidējās jaudas spektrālā blīvuma vērtība (e.i.r.p.) un maksimālās galotnes jaudas vērtība (e.i.r.p.) maza darbības attāluma ierīcēm, kas izmanto UWB tehnoloģiju, ar traucējumu mazināšanas paņēmienu izmantošanu vai bez tiem, ir norādītas tabulā.
Tehniskās prasības
Frekvenču josla
Maksimālais vidējās jaudas spektrālais blīvums (e.i.r.p.)
Maksimālā galotnes jauda (e.i.r.p.)
(mērot 50 MHz)
Prasības traucējumu mazināšanas paņēmieniem
f ≤ 1,6 GHz
– 90 dBm/MHz
– 50 dBm
1,6 < f ≤ 2,7 GHz
– 85 dBm/MHz
– 45 dBm
2,7 < f ≤ 3,4 GHz
– 70 dBm/MHz
– 36 dBm
3,4 < f ≤ 3,8 GHz
– 80 dBm/MHz
– 40 dBm
3,8 < f ≤ 6,0 GHz
– 70 dBm/MHz
– 30 dBm
6,0 < f ≤ 6,650 GHz
– 41,3 dBm/MHz
0 dBm
6,650 < f ≤ 6,6752 GHz
– 62,3 dBm/MHz
– 21 dBm
jāpielieto 21 dB vājinājums, lai sasniegtu – 62,3 dBm/MHz (8) līmeni
6,6752 < f ≤ 8,5 GHz
– 41,3 dBm/MHz
0 dBm
7,25–7,75 GHz (FSS un MetSat (7,45–7,55 GHz) aizsardzība) (8)
 (9)
7,75–7,9 GHz (MetSat aizsardzība) (8)
 (10)
8,5 < f ≤ 10,6 GHz
– 65 dBm/MHz
– 25 dBm
f > 10,6 GHz
– 85 dBm/MHz
– 45 dBm
5.   MATERIĀLA ZONDĒŠANAS IERĪCES, KAS IZMANTO UWB TEHNOLOĢIJU
5.1.   Ievads
UWB materiāla zondēšanas ierīces iedala divās klasēs:
—
materiāla kontaktzondēšanas UWB ierīces, kurām UWB raidītājs ieslēdzas tikai tiešā saskarē ar zondējamo materiālu,
—
materiāla bezkontakta zondēšanas UWB ierīces, kurām UWB raidītājs ieslēdzas tikai tad, kad tā atrodas zondējamā materiāla tuvumā un UWB raidītājs ir pavērsts pret zondējamo materiālu (piemēram, manuāli, izmantojot tuvuma sensoru vai mehānisku paņēmienu).
Materiāla zondēšanas ierīces, kas darbojas ar UWB tehnoloģiju, atbilst vai nu vispārējam UWB regulējumam uz šā pielikuma 1. iedaļas tehnisko nosacījumu pamata, vai 5.2. un 5.3. iedaļā noteiktajām materiāla zondēšanas ierīču īpatnējām robežām.
Vispārējais UWB regulējums neaptver stacionāras āra iekārtas. Materiāla zondēšanas ierīces izstarojums nedrīkst pārsniegt 1. iedaļā noteiktās UWB vispārējās lietošanas regulējuma robežas. Materiāla zondēšanas ierīcēm jāatbilst traucējumu mazināšanas paņēmienu prasībām, kas 1. iedaļā noteiktas UWB vispārējai izmantošanai.
Īpatnējās robežas materiāla zondēšanas ierīcēm, ieskaitot traucējumu mazināšanas paņēmienus, ir uzskaitītas nākamajās tabulās. Ar šo lēmumu atļauto materiāla zondēšanas ierīču izstarojumam jābūt minimālam, un tas nekādā gadījumā nedrīkst pārsniegt tālāk tabulās dotās izstarojuma robežas. Ierīcei jāatbilst īpatnējām robežām, kad to izmanto uz zondējamā materiāla tipveida struktūras. Tabulās norādītās īpatnējās robežas ikkatrā vidē ir piemērojamas materiālu zondēšanas ierīcēm, atskaitot tās, uz kurām attiecas šo tabulu 5. piezīme, kas noteiktās piemērojamās frekvenču joslās nepieļauj stacionāras āra iekārtas.
5.2.   Materiāla kontaktzondēšanas ierīces
Maksimālās vidējās jaudas spektrālā blīvuma (e.i.r.p.) un maksimālās galotnes jaudas (e.i.r.p.) īpatnējās robežas materiāla kontaktzondēšanas ierīcēm, kas izmanto UWB tehnoloģiju, ir noteiktas tabulā.
Tehniskās prasības materiāla kontaktzondēšanas UWB ierīcēm
Frekvenču josla
Maksimālais vidējās jaudas spektrālais blīvums (e.i.r.p.)
Maksimālā galotnes jauda (e.i.r.p.)
(mērot 50 MHz)
f ≤ 1,73 GHz
– 85 dBm/MHz (11)
– 45 dBm
1,73 < f ≤ 2,2 GHz
– 65 dBm/MHz
– 25 dBm
2,2 < f ≤ 2,5 GHz
– 50 dBm/MHz
– 10 dBm
2,5 < f ≤ 2,69 GHz
– 65 dBm/MHz (11)
 (12)
– 25 dBm
2,69 < f ≤ 2,7 GHz (14)
– 55 dBm/MHz (13)
– 15 dBm
2,7 < f ≤ 2,9 GHz
– 70 dBm/MHz (11)
– 30 dBm
2,9 < f ≤ 3,4 GHz
– 70 dBm/MHz (11)
 (16)
 (17)
– 30 dBm
3,4 < f ≤ 3,8 GHz (14)
– 50 dBm/MHz (12)
 (16)
 (17)
– 10 dBm
3,8 < f ≤ 4,8 GHz
– 50 dBm/MHz (16)
 (17)
– 10 dBm
4,8 < f ≤ 5,0 GHz (14)
– 55 dBm/MHz (12)
 (13)
– 15 dBm
5,0 < f ≤ 5,25 GHz
– 50 dBm/MHz
– 10 dBm
5,25 < f ≤ 5,35 GHz
– 50 dBm/MHz
– 10 dBm
5,35 < f ≤ 5,6 GHz
– 50 dBm/MHz
– 10 dBm
5,6 < f ≤ 5,65 GHz
– 50 dBm/MHz
– 10 dBm
5,65 < f ≤ 5,725 GHz
– 50 dBm/MHz
– 10 dBm
5,725 < f ≤ 6,0 GHz
– 50 dBm/MHz
– 10 dBm
6,0 < f ≤ 8,5 GHz
– 41,3 dBm/MHz (15)
0 dBm
8,5 < f ≤ 9,0 GHz
– 65 dBm/MHz (17)
– 25 dBm
9,0 < f ≤ 10,6 GHz
– 65 dBm/MHz
– 25 dBm
f > 10,6 GHz
– 85 dBm/MHz
– 45 dBm
5.3.   Materiāla bezkontakta zondēšanas ierīces
Maksimālās vidējās jaudas spektrālā blīvuma (e.i.r.p.) un maksimālās galotnes jaudas (e.i.r.p.) īpatnējās robežas materiāla bezkontakta zondēšanas ierīcēm, kas izmanto UWB tehnoloģiju, ir noteiktas tabulā.
Tehniskās prasības materiāla bezkontakta zondēšanas UWB ierīcēm
Frekvenču josla
Maksimālais vidējās jaudas spektrālais blīvums (e.i.r.p.)
Maksimālā galotnes jauda (e.i.r.p.)
(mērot 50 MHz)
f ≤ 1,73 GHz
– 85 dBm/MHz (18)
– 60 dBm
1,73 < f ≤ 2,2 GHz
– 70 dBm/MHz
– 45 dBm
2,2 < f ≤ 2,5 GHz
– 50 dBm/MHz
– 25 dBm
2,5 < f ≤ 2,69 GHz
– 65 dBm/MHz (18)
 (19)
– 40 dBm
2,69 < f ≤ 2,7 GHz (21)
– 70 dBm/MHz (20)
– 45 dBm
2,7 < f ≤ 2,9 GHz
– 70 dBm/MHz (18)
– 45 dBm
2,9 < f ≤ 3,4 GHz
– 70 dBm/MHz (18)
 (23)
 (24)
– 45 dBm
3,4 < f ≤ 3,8 GHz (21)
– 70 dBm/MHz (19)
 (23)
 (24)
– 45 dBm
3,8 < f ≤ 4,8 GHz
– 50 dBm/MHz (23)
 (24)
– 25 dBm
4,8 < f ≤ 5,0 GHz (21)
– 55 dBm/MHz (19)
 (20)
– 30 dBm
5,0 < f ≤ 5,25 GHz
– 55 dBm/MHz
– 30 dBm
5,25 < f ≤ 5,35 GHz
– 50 dBm/MHz
– 25 dBm
5,35 < f ≤ 5,6 GHz
– 50 dBm/MHz
– 25 dBm
5,6 < f ≤ 5,65 GHz
– 50 dBm/MHz
– 25 dBm
5,65 < f ≤ 5,725 GHz
– 65 dBm/MHz
– 40 dBm
5,725 < f ≤ 6,0 GHz
– 60 dBm/MHz
– 35 dBm
6,0 < f ≤ 8,5 GHz
– 41,3 dBm/MHz (22)
0 dBm
8,5 < f ≤ 9,0 GHz
– 65 dBm/MHz (24)
– 25 dBm
9,0 < f ≤ 10,6 GHz
– 65 dBm/MHz
– 25 dBm
f > 10,6 GHz
– 85 dBm/MHz
– 45 dBm
Tabulā ir noteiktas LBT mehānisma galotnes jaudas sliekšņvērtības, lai nodrošinātu tajā minēto radiosakaru dienestu aizsardzību.
Tehniskās prasības materiāla zondēšanas ierīču LBT mehānismam
Frekvenču josla
Nosakāmais radiosakaru dienests
Maksimālā jaudas sliekšņvērtība
1,215 < f ≤ 1,4 GHz
Radionoteikšanas dienests
+ 8 dBm/MHz
1,61 < f ≤ 1,66 GHz
Mobilais satelītu dienests
– 43 dBm/MHz
2,5 < f ≤ 2,69 GHz
Sauszemes mobilais dienests
– 50 dBm/MHz
2,9 < f ≤ 3,4 GHz
Radionoteikšanas dienests
– 7 dBm/MHz
Papildu prasības radara noteikšanai: pastāvīga klausīšanās un automātiska izslēgšanās 10 ms laikā attiecīgajā frekvenču joslā, ja tiek pārsniegta sliekšņvērtība (tabulā ar LBT mehānismu). Pirms raidītāja jaunas ieslēgšanās nepieciešams vismaz 12 s klusēšanas laiks ar pastāvīgu klausīšanos. Klusēšanas laiks, kurā aktīvs ir tikai LBT uztvērējs, jānodrošina arī pēc ierīces izslēgšanas.
(1)  3,1–4,8 GHz joslā. Traucējumu mazināšanas paņēmiens “zems darbības cikls” (LDC) un tā robežas noteiktas ETSI standarta EN 302 065-1 V2.1.1. 4.5.3.1., 4.5.3.2. un 4.5.3.3. punktā. Lai izpildītu Eiropas Parlamenta un Padomes 2014. gada 16. aprīļa Direktīvas 2014/53/ES par dalībvalstu tiesību aktu saskaņošanu attiecībā uz radioiekārtu pieejamību tirgū un ar ko atceļ Direktīvu 1999/5/EK (OV L 153, 22.5.2014., 62. lpp.) attiecīgās pamatprasības un ievērotu šā lēmuma tehniskās prasības, var izmantot alternatīvus traucējumu mazināšanas paņēmienus, ja tie nodrošina vismaz līdzvērtīgu veiktspēju un spektra aizsargātību.
(2)  3,1–4,8 GHz un 8,5–9 GHz joslās. Traucējumu mazināšanas paņēmiens “atklāšana un novēršana” (DAA) un tā robežas noteiktas ETSI standarta EN 302 065-1 V2.1.1. 4.5.1.1., 4.5.1.2. un 4.5.1.3. punktā. Lai izpildītu Direktīvas 2014/53/ES attiecīgās pamatprasības un ievērotu šā lēmuma tehniskās prasības, var izmantot alternatīvus traucējumu mazināšanas paņēmienus, ja tie nodrošina vismaz līdzvērtīgu veiktspēju un spektra aizsargātību.
(3)  Traucējumu mazināšanas paņēmiens DAA un tā robežas noteiktas ETSI standarta EN 302 065-2 V2.1.1. 4.5.1.1., 4.5.1.2. un 4.5.1.3. punktā. Lai izpildītu Direktīvas 2014/53/ES attiecīgās pamatprasības un ievērotu šā lēmuma tehniskās prasības, var izmantot alternatīvus traucējumu mazināšanas paņēmienus, ja tie nodrošina vismaz līdzvērtīgu veiktspēju un spektra aizsargātību.
(4)  Traucējumu mazināšanas paņēmiens LDC un tā robežas noteiktas ETSI standarta EN 302 065-3 V2.1.1. 4.5.3.1., 4.5.3.2. un 4.5.3.3. punktā. Lai izpildītu Direktīvas 2014/53/ES attiecīgās pamatprasības un ievērotu šā lēmuma tehniskās prasības, var izmantot alternatīvus traucējumu mazināšanas paņēmienus, ja tie nodrošina vismaz līdzvērtīgu veiktspēju un spektra aizsargātību.
(5)  Traucējumu mazināšanas paņēmiens DAA un tā robežas noteiktas ETSI standarta EN 302 065-3 V2.1.1. 4.5.1.1., 4.5.1.2. un 4.5.1.3. punktā. Lai izpildītu Direktīvas 2014/53/ES attiecīgās pamatprasības un ievērotu šā lēmuma tehniskās prasības, var izmantot alternatīvus traucējumu mazināšanas paņēmienus, ja tie nodrošina vismaz līdzvērtīgu veiktspēju un spektra aizsargātību.
(6)  Traucējumu mazināšanas paņēmiens “raidīšanas jaudas regulēšana” (TPC) un tā robežas noteiktas ETSI standarta EN 302 065-3 V2.1.1. 4.7.1.1., 4.7.1.2. un 4.7.1.3. punktā. Lai izpildītu Direktīvas 2014/53/ES attiecīgās pamatprasības un ievērotu šā lēmuma tehniskās prasības, var izmantot alternatīvus traucējumu mazināšanas paņēmienus, ja tie nodrošina vismaz līdzvērtīgu veiktspēju un spektra aizsargātību.
(7)  Prasība ārējai robežai: (e. l.) ≤ – 53,3 dBm/MHz. Ārējā robeža (e. l.) noteikta ETSI standarta EN 302 065-3 V2.1.1. 4.3.4.1., 4.3.4.2. un 4.3.4.3. punktā. Lai izpildītu Direktīvas 2014/53/ES attiecīgās pamatprasības un ievērotu šā lēmuma tehniskās prasības, var izmantot alternatīvus traucējumu mazināšanas paņēmienus, ja tie nodrošina vismaz līdzvērtīgu veiktspēju un spektra aizsargātību.
(8)  Var izmantot alternatīvas traucējumu mazināšanas metodes, piemēram, ekranētus iluminatorus, ja tās nodrošina vismaz līdzvērtīgu veiktspēju.
(9)  7,25–7,75 GHz (fiksētais satelītu dienests) un 7,45–7,55 GHz (meteoroloģiskais satelīts) aizsardzība: – 51,3 – 20 × log10 (10[km]/x[km]) (dBm/MHz) augstumiem, kas pārsniedz 1 000 m virs zemes, kur x ir gaisa kuģa augstums virs zemes kilometros, – 71,3 dBm/MHz 1 000 m augstumā virs zemes un zemāk.
(10)  7,75–7,9 GHz (meteoroloģiskais satelīts) aizsardzība:
44,3 – 20 × log10 (10[km]/x[km]) (dBm/MHz) augstumiem, kas pārsniedz 1 000 m virs zemes, kur x ir gaisa kuģa augstums virs zemes kilometros, un – 64,3 dBm/MHz 1 000 m augstumā virs zemes un zemāk.
(11)  Ierīcēm, kas izmanto paņēmienu “klausies, pirms raidi” (LBT), atļauts darboties 1,215–1,73 GHz frekvenču joslā ar maksimālo vidējās e.i.r.p. spektrālo blīvumu – 70 dBm/MHz un 2,5 – 2,69 un 2,7–3,4 GHz frekvenču joslās ar maksimālo vidējās e.i.r.p. spektrālo blīvumu – 50 dBm/MHz un maksimālo galotnes e.i.r.p. – 10 dBm/50 MHz. LBT mehānisms noteikts ETSI standarta EN 302 065-4 V1.1.1. 4.5.2.1., 4.5.2.2. un 4.5.2.3. punktā. Lai izpildītu Direktīvas 2014/53/ES attiecīgās pamatprasības un ievērotu šā lēmuma tehniskās prasības, var izmantot alternatīvus traucējumu mazināšanas paņēmienus, ja tie nodrošina vismaz līdzvērtīgu veiktspēju un spektra aizsargātību.
(12)  Lai aizsargātu radiosakaru dienestus, pārvietojamām iekārtām jāatbilst šādām kopējās izstarotās jaudas prasībām:
a)
frekvenču joslās 2,5–2,69 GHz un 4,8–5 GHz kopējās izstarotās jaudas spektrālajam blīvumam jābūt 10 dB mazākam par maksimālo e.i.r.p. spektrālo blīvumu;
b)
frekvenču joslā 3,4–3,8 GHz kopējās izstarotās jaudas spektrālajam blīvumam jābūt 5 dB mazākam par maksimālo e.i.r.p. spektrālo blīvumu.
(13)  Lai aizsargātu radioastronomijas dienestu (RAS) 2,69–2,7 GHz un 4,8–5 GHz frekvenču joslās, kopējais jaudas spektrālais blīvums nedrīkst sasniegt – 65 dBm/MHz.
(14)  Darbības cikla ierobežojums līdz 10 % sekundē.
(15)  Nav atļautas stacionāras āra iekārtas.
(16)  3,1–4,8 GHz joslā ierīcēm, kas izmanto traucējumu mazināšanas paņēmienu LDC, ir atļauts darboties ar maksimālo vidējo e.i.r.p. spektrālo blīvumu – 41.3 dBm/MHz un maksimālo galotnes e.i.r.p. 0 dBm, mērot 50 MHz. Traucējumu mazināšanas paņēmiens LDC un tā robežas noteiktas ETSI standarta EN 302 065-1 V2.1.1. 4.5.3.1., 4.5.3.2. un 4.5.3.3. punktā. Lai izpildītu Direktīvas 2014/53/ES attiecīgās pamatprasības un ievērotu šā lēmuma tehniskās prasības, var izmantot alternatīvus traucējumu mazināšanas paņēmienus, ja tie nodrošina vismaz līdzvērtīgu veiktspēju un spektra aizsargātību. Ja izmanto LDC, piemēro 5. piezīmi.
(17)  3,1–4,8 GHz un 8,5–9 GHz joslā ierīcēm, kas izmanto traucējumu mazināšanas paņēmienu DAA, ir atļauts darboties ar maksimālo vidējo e.i.r.p. spektrālo blīvumu – 41.3 dBm/MHz un maksimālo galotnes e.i.r.p. 0 dBm, mērot 50 MHz. Traucējumu mazināšanas paņēmiens DAA un tā robežas noteiktas ETSI standarta EN 302 065-1 V2.1.1. 4.5.1.1., 4.5.1.2. un 4.5.1.3. punktā. Lai izpildītu Direktīvas 2014/53/ES attiecīgās pamatprasības un ievērotu šā lēmuma tehniskās prasības, var izmantot alternatīvus traucējumu mazināšanas paņēmienus, ja tie nodrošina vismaz līdzvērtīgu veiktspēju un spektra aizsargātību. Ja izmanto DAA, piemēro 5. piezīmi.
(18)  Ierīcēm, kas izmanto paņēmienu LBT, atļauts darboties 1,215–1,73 GHz frekvenču joslā ar maksimālo vidējās e.i.r.p. spektrālo blīvumu – 70 dBm/MHz un 2,5 – 2,69 un 2,9–3,4 GHz frekvenču joslās ar maksimālo vidējās e.i.r.p. spektrālo blīvumu –50 dBm/MHz un maksimālo galotnes e.i.r.p. – 10 dBm/50 MHz. LBT mehānisms noteikts ETSI standarta EN 302 065-4 V1.1.1. 4.5.2.1., 4.5.2.2. un 4.5.2.3. punktā. Lai izpildītu Direktīvas 2014/53/ES attiecīgās pamatprasības un ievērotu šā lēmuma tehniskās prasības, var izmantot alternatīvus traucējumu mazināšanas paņēmienus, ja tie nodrošina vismaz līdzvērtīgu veiktspēju un spektra aizsargātību.
(19)  Lai aizsargātu radiosakaru dienestus, pārvietojamām iekārtām jāatbilst šādām kopējās izstarotās jaudas prasībām:
a)
frekvenču joslās 2,5–2,69 GHz un 4,8–5 GHz kopējās izstarotās jaudas spektrālajam blīvumam jābūt 10 dB mazākam par maksimālo e.i.r.p. spektrālo blīvumu;
b)
frekvenču joslā 3,4–3,8 GHz kopējās izstarotās jaudas spektrālajam blīvumam jābūt 5 dB mazākam par maksimālo e.i.r.p. spektrālo blīvumu.
(20)  Lai aizsargātu radioastronomijas dienestu (RAS) 2,69–2,7 GHz un 4,8–5 GHz frekvenču joslās, kopējais jaudas spektrālais blīvums nedrīkst sasniegt – 65 dBm/MHz.
(21)  Darbības cikla ierobežojums līdz 10 % sekundē.
(22)  Nav atļautas stacionāras āra iekārtas.
(23)  3,1–4,8 GHz joslā ierīcēm, kas izmanto traucējumu mazināšanas paņēmienu LDC, ir atļauts darboties ar maksimālo vidējo e.i.r.p. spektrālo blīvumu – 41.3 dBm/MHz un maksimālo galotnes e.i.r.p. 0 dBm, mērot 50 MHz. Traucējumu mazināšanas paņēmiens LDC un tā robežas noteiktas ETSI standarta EN 302 065-1 V2.1.1. 4.5.3.1., 4.5.3.2. un 4.5.3.3. punktā. Lai izpildītu Direktīvas 2014/53/ES attiecīgās pamatprasības un ievērotu šā lēmuma tehniskās prasības, var izmantot alternatīvus traucējumu mazināšanas paņēmienus, ja tie nodrošina vismaz līdzvērtīgu veiktspēju un spektra aizsargātību. Ja izmanto LDC, piemēro 5. piezīmi.
(24)  3,1–4,8 GHz un 8,5–9 GHz joslā ierīcēm, kas izmanto traucējumu mazināšanas paņēmienu DAA, ir atļauts darboties ar maksimālo vidējo e.i.r.p. spektrālo blīvumu – 41.3 dBm/MHz un maksimālo galotnes e.i.r.p. 0 dBm, mērot 50 MHz. Traucējumu mazināšanas paņēmiens DAA un tā robežas noteiktas ETSI standarta EN 302 065-1 V2.1.1. 4.5.1.1., 4.5.1.2. un 4.5.1.3. punktā. Lai izpildītu Direktīvas 2014/53/ES attiecīgās pamatprasības un ievērotu šā lēmuma tehniskās prasības, var izmantot alternatīvus traucējumu mazināšanas paņēmienus, ja tie nodrošina vismaz līdzvērtīgu veiktspēju un spektra aizsargātību. Ja izmanto DAA, piemēro 5. piezīmi.

Summary:
Maza darbības attāluma ierīces, RLAN (Wi-Fi), lietu internets, ultraplatjoslas tehnoloģiju (ultra-wide band — UWB) aprīkojums un automatizētās transporta sistēmas (Intelligent Transport Systems — ITS)
Maza darbības attāluma ierīces, RLAN (Wi-Fi), lietu internets, ultraplatjoslas tehnoloģiju (ultra-wide band — UWB) aprīkojums un automatizētās transporta sistēmas (Intelligent Transport Systems — ITS)
 
KOPSAVILKUMS:
Komisijas Īstenošanas lēmums (ES) 2020/1426 par radiofrekvenču spektra saskaņotu izmantošanu 5875–5935 MHz frekvenču joslā ar drošību saistītiem intelektisko transporta sistēmu (ITS)
Īstenošanas lēmums (ES) 2019/785 par radiofrekvenču spektra harmonizēšanu iekārtām, kurās izmanto ultraplatjoslas tehnoloģiju
Īstenošanas lēmums (ES) 2018/1538 par radiofrekvenču spektra harmonizēšanu izmantošanai maza darbības attāluma ierīcēm 874–876 un 915–921 MHz frekvenču joslās
Īstenošanas lēmums (ES) 2018/637, ar ko Lēmumu 2009/766/EK par 900 MHz un 1800 MHz frekvenču joslu harmonizāciju tādu sauszemes sistēmu vajadzībām, kas Kopienā spēj nodrošināt Eiropas mēroga elektronisko sakaru pakalpojumus, groza saistībā ar attiecīgiem tehniskajiem nosacījumiem lietu internetam
Īstenošanas lēmums (ES) 2017/2077 par grozījumiem Lēmumā 2005/50/EK par 24 GHz diapazona radiofrekvenču spektra joslas saskaņošanu automobiļu tuvdarbības radaru iekārtu lietojumā uz ierobežotu laiku Kopienā
Īstenošanas lēmums (ES) 2017/1483 par grozījumiem Lēmumā 2006/771/EK par maza darbības attāluma ierīcēs izmantotā radiofrekvenču spektra saskaņošanu
Īstenošanas lēmums (ES) 2016/339 par 2010–2025 MHz frekvenču joslas harmonizēšanu portatīvām vai mobilām bezvadu videolīnijām un bezvadu kamerām, ko izmanto programmu gatavošanai un īpašajiem pasākumiem
Īstenošanas lēmums 2014/641/ES par harmonizētajiem tehniskajiem nosacījumiem radiofrekvenču spektra izmantošanai programmu gatavošanas un īpašo pasākumu bezvadu skaņas iekārtās
Īstenošanas lēmums 2013/752/ES par grozījumiem Lēmumā 2006/771/EK par maza darbības attāluma ierīcēs izmantotā radiofrekvenču spektra saskaņošanu
Īstenošanas lēmums 2011/829/ES par grozījumiem Lēmumā 2006/771/EK par maza darbības attāluma ierīcēs izmantotā radiofrekvenču spektra saskaņošanu
Īstenošanas lēmums 2011/485/ES par grozījumiem Lēmumā 2005/50/EK par 24 GHz diapazona radiofrekvenču spektra joslas saskaņošanu automobiļu tuvdarbības radaru iekārtu lietojumā uz ierobežotu laiku Kopienā
Lēmums 2010/368/ES, ar ko izdara grozījumus Lēmumā 2006/771/EK par maza darbības attāluma ierīcēs izmantotā radiofrekvenču spektra saskaņošanu
Lēmums 2009/381/EK, ar ko izdara grozījumus Lēmumā 2006/771/EK par maza darbības attāluma ierīcēs izmantotā radiofrekvenču spektra saskaņošanu
Lēmums 2007/90/EK, ar ko groza Lēmumu 2005/513/EK par radiofrekvenču saskaņotu lietošanu 5 GHz frekvenču joslā bezvadu pieejas sistēmu, tostarp bezvadu lokālo tīklu (WAS/RLAN)
Lēmums 2008/411/EC par 3400–3800 MHz frekvenču joslas harmonizāciju tādu zemes sistēmu vajadzībām, kas spēj nodrošināt elektronisko sakaru pakalpojumus
Lēmums 2005/513/EK par radiofrekvenču saskaņotu lietošanu 5 GHz frekvenču joslā bezvadu pieejas sistēmu, tostarp bezvadu lokālo tīklu (WAS/RLAN) ieviešanai
Direktīva 91/287/EEK par frekvenču joslu noteikšanu saskaņotai Eiropas bezvadu ciparsignālu elektrosakaru (DECT) ieviešanai Kopienā
KĀDI IR DIREKTĪVAS UN LĒMUMU MĒRĶI?
Īstenošanas lēmumi galvenokārt attiecas uz harmonizāciju, savukārt pārējie dokumenti attiecas uz konkrētām īpašiem mērķiem paredzētām frekvenču joslām un papildus ierobežojumiem attiecībā uz signāla stiprumu un kaitīgiem traucējumiem. Savienības dalībvalstis ir atbildīgas par radiofrekvenču spektra pārvaldību, un grozījumi atspoguļo Eiropas un starptautisko harmonizācijas un tehnisko nolīgumu attīstību. “DECT” (Directve on European cordless telecommunications — direktīva par Eiropas bezvadu ciparsignālu elektrosakariem) direktīvā paredzēts, ka vēlākais 1992. gada 1. janvārī bezvadu ciparsignālu elektrosakariem nosaka frekvenču joslu 1880–1900 Mhz un uzliek par pienākumu Savienības dalībvalstīm ieviest nepieciešamos valsts normatīvos un administratīvos aktus.
SVARĪGĀKIE ASPEKTI
Lēmumi
Īstenošanas lēmumi attiecas uz radioiekārtām, kuras izmanto ar vispārējām atļaujām, nelicencēti vai koplietošanas kārtā. Tas attiecas arī uz vietējās piekļuves tīkla radioiekārtām (Wi-Fi), kam tiek novērots ievērojams pieprasījuma pieaugums pēc radiofrekvenču spektra, kā minēts 2018. gada Eiropas Elektronisko sakaru kodeksā.
Daudzi no šiem aktiem ir saskaņošanas lēmumi. Savukārt citi attiecas uz dažādiem mērķiem paredzētām frekvenču joslām, piemēram, daudz atšķirīgām maza darbības attāluma ierīcēm, lietu interneta (Internet of Things — IoT) ierīcēm, ultraplatjoslas tehnoloģiju aprīkojumam, signalizācijām, durvju atvēršanas mehānismiem, medicīniskiem implantiem, intelektiskajām transporta sistēmām, radiofrekvences identificēšanas iekārtām (radio frequency identification devices — RFID), radionoteikšanas ierīcēm, zemes zondēšanas iekārtām un jauna veida “ierīce–ierīce” tipa iekārtām, kā arī iekārtām, ko izmanto programmu gatavošanai un īpašajiem pasākumiem (programme making and special events — PMSE), piemēram, bezvadu videolīnijām un bezvadu ciparsignālu tālruņiem.
Papildu vispārējās atļaujās josla attiecas uz transportlīdzekļu drošību, jo īpaši uz intelektisko transporta sistēmu (Intelligent Transport Systems — ITS) darbību.
Atšķirīgie īstenošanas lēmumi attiecas uz šādiem radiofrekvenču spektriem, papildus attiecināmajiem signāla stipruma un kaitīgu traucējumu ierobežojumiem:5 GHz frekvenču josla (5150–5350 MHz un 5470–5725 MHz) bezvadu pieejas sistēmām, tostarp radio lokālajiem tīkliem (WAS/RLAN — Wi-Fi platjosla); 3400–3800 MHz frekvenču josla sauszemes sistēmām, kas paredzētas “fiksēto, mobilo un klejotājtīklu elektronisko sakaru tīklu vajadzībām”; 5875–5935 MHz frekvenču josla ar drošību saistītām viedajām transporta sistēmām; maza darbības attāluma ierīcēs izmantotais radiofrekvenču spektrs; 24 GHz diapazona radiofrekvenču spektra josla automobiļu tuvdarbības radaru iekārtu lietojumā uz ierobežotu laiku; radiofrekvenču spektrs, ko izmanto programmu gatavošanas un īpašo pasākumu bezvadu skaņas iekārtās; 2010–2025 MHz frekvenču josla portatīvām vai mobilām bezvadu videolīnijām un bezvadu kamerām, ko izmanto programmu gatavošanai un īpašajiem pasākumiem; 900 MHz un 1800 MHz frekvenču joslas tādu zemes sistēmu vajadzībām, kas spēj nodrošināt elektronisko sakaru pakalpojumus saistībā ar lietu internetu; radiofrekvenču spektrs izmantošanai maza darbības attāluma ierīcēm 874–876 MHz un 915–921 MHz frekvenču joslās; radiofrekvenču spektrs izmantošanai ierīcēm, kurās tiek lietota ultraplatjoslas tehnoloģija, piemēram, transportlīdzekļu un lidaparātu atrašanās vietas izsekošanas tehnoloģija.Direktīva 91/287/EEK
Direktīvā Savienības dalībvalstīm tiek noteikts pienākums vēlākais līdz 1992. gada 1. janvārim noteikt bezvadu ciparsignālu elektrosakariem frekvenču joslu 1880–1900 Mhz.
KOPŠ KURA DATUMA DIREKTĪVA UN LĒMUMI IR PIEMĒROJAMI?
Likumdošana
Piemērošanas datums
Īstenošanas lēmums (ES) 2020/1426
2020. gada 8. oktobrī
Īstenošanas lēmums (ES) 2019/785
2019. gada 16. maijā
Īstenošanas lēmums (ES) 2018/1538
2018. gada 12. oktobrī
Īstenošanas lēmums (ES) 2018/637
2018. gada 23. aprīlī
Īstenošanas lēmums (ES) 2017/2077
2017. gada 13. novembrī
Īstenošanas lēmums (ES) 2017/1483
2017. gada 10. augustā
Īstenošanas lēmums (ES) 2016/339
2016. gada 9. martā
Īstenošanas lēmums 2014/641/ES
2014. gada 2. septembrī
Īstenošanas lēmums 2013/752/ES
2013. gada 12. decembrī
Īstenošanas lēmums 2011/829/ES
2011. gada 9. decembrī
Īstenošanas lēmums 2011/485/ES
2011. gada 1. augustā
Lēmums 2010/368/ES
2010. gada 1. jūlijā
Lēmums 2009/381/EK
2009. gada 14. maijā
Lēmums 2007/90/EK
2007. gada 12. februārī
Lēmums 2008/411/EK
2008. gada 21. maijā
Lēmums 2005/513/EK
2005. gada 11. jūlijā
Direktīva 91/287/EEK
1991. gada 5. jūnijā
KONTEKSTS
Plašāka informācija:Kas ir radiofrekvenču spektra politika? (Eiropas Komisija); Radiofrekvenču spektra harmonizēšana maza darbības attāluma ierīcēm (Eiropas Komisija) Jaunie ES telekomunikāciju noteikumi: sakaru veicināšana un labāka lietotāju aizsardzība (Eiropas Komisija) Lietu internets (Eiropas Komisija).
PAMATDOKUMENTI
Komisijas Īstenošanas lēmums (ES) 2020/1426 (2020. gada 7. oktobris) par radiofrekvenču spektra saskaņotu izmantošanu 5875–5935 MHz frekvenču joslā ar drošību saistītiem intelektisko transporta sistēmu (ITS) lietojumiem un Lēmuma 2008/671/EK atcelšanu (OV L 328, 9.10.2020., 19.–23. lpp.)
Komisijas Īstenošanas lēmums (ES) 2019/785 (2019. gada 14. maijs) par radiofrekvenču spektra harmonizēšanu Savienībā iekārtām, kurās izmanto ultraplatjoslas tehnoloģiju, un Lēmuma 2007/131/EK atcelšanu (OV L 127, 16.5.2019., 23.–33. lpp.)
Lēmuma (ES) 2019/785 turpmāki grozījumi un labojumi ir iekļauti pamattekstā. Šai konsolidētajai versijai ir tikai informatīva nozīme.
Komisijas Īstenošanas lēmums (ES) 2018/1538 (2018. gada 11. oktobris) par radiofrekvenču spektra harmonizēšanu izmantošanai maza darbības attāluma ierīcēm 874–876 un 915–921 MHz frekvenču joslās (OV L 257, 15.10.2018., 57.–63. lpp.)
Komisijas Īstenošanas lēmums (ES) 2018/637 (2018. gada 20. aprīlis), ar ko Lēmumu 2009/766/EK par 900 MHz un 1800 MHz frekvenču joslu harmonizāciju tādu sauszemes sistēmu vajadzībām, kas Kopienā spēj nodrošināt Eiropas mēroga elektronisko sakaru pakalpojumus, groza saistībā ar attiecīgiem tehniskajiem nosacījumiem lietu internetam (OV L 105, 25.4.2018., 27.–30. lpp.)
Komisijas Īstenošanas lēmums (ES) 2017/2077 (2017. gada 10. novembris) par grozījumiem Lēmumā 2005/50/EK par 24 GHz diapazona radiofrekvenču spektra joslas saskaņošanu automobiļu tuvdarbības radaru iekārtu lietojumā uz ierobežotu laiku Kopienā (OV L 295, 14.11.2017., 75.–76.lpp.)
Komisijas Īstenošanas lēmums (ES) 2017/1483 (2017. gada 8. augusts) par Lēmuma 2006/771/EK par maza darbības attāluma ierīcēs izmantotā radiofrekvenču spektra saskaņošanu grozījumiem un Lēmuma 2006/804/EK atcelšanu (OV L 214, 18.8.2017., 3.–27. lpp.)
Komisijas Īstenošanas lēmums (ES) 2016/339 (2016. gada 8. marts) par 2010–2025 MHz frekvenču joslas harmonizēšanu portatīvām vai mobilām bezvadu videolīnijām un bezvadu kamerām, ko izmanto programmu gatavošanai un īpašajiem pasākumiem (OV L 63, 10.3.2016., 5.–8. lpp.)
Komisijas Īstenošanas lēmums 2014/641/ES (2014. gada 1. septembris) par harmonizētajiem tehniskajiem nosacījumiem radiofrekvenču spektra izmantošanai programmu gatavošanas un īpašo pasākumu bezvadu skaņas iekārtās Savienībā (OV L 263, 3.9.2014., 29.–34. lpp.)
Komisijas Īstenošanas lēmums 2013/752/ES (2013. gada 11. decembris) par Lēmuma 2006/771/EK par maza darbības attāluma ierīcēs izmantotā radiofrekvenču spektra saskaņošanu grozījumiem un Lēmuma 2005/928/EK atcelšanu (OV L 334, 13.12.2013., 17.–36. lpp.)
Skatīt konsolidēto versiju.
Komisijas Īstenošanas lēmums 2011/829/ES (2011. gada 8. decembris) par grozījumiem Lēmumā 2006/771/EK par maza darbības attāluma ierīcēs izmantotā radiofrekvenču spektra saskaņošanu (OV L 329, 13.12.2011., 10.–18. lpp.)
Komisijas Īstenošanas lēmums 2011/485/EU (2011. gada 29. jūlijs) par grozījumiem Lēmumā 2005/50/EK par 24 GHz diapazona radiofrekvenču spektra joslas saskaņošanu automobiļu tuvdarbības radaru iekārtu lietojumā uz ierobežotu laiku Kopienā (OV L 198, 30.7.2011., 71.–72. lpp.)
Komisijas lēmums 2010/368/ES (2010. gada 30. jūnijs), ar ko izdara grozījumus Lēmumā 2006/771/EK par maza darbības attāluma ierīcēs izmantotā radiofrekvenču spektra saskaņošanu (OV L 166, 1.7.2010., 33.–41. lpp.)
Komisijas lēmums 2009/381/EK (2009. gada 13. maijs), ar ko izdara grozījumus Lēmumā 2006/771/EK par maza darbības attāluma ierīcēs izmantotā radiofrekvenču spektra saskaņošanu (OV L 119, 14.5.2009., 32.–39. lpp.)
Komisijas lēmums 2007/90/EK (2007. gada 12. februāris), ar ko groza Lēmumu 2005/513/EK par radiofrekvenču saskaņotu lietošanu 5 GHz frekvenču joslā bezvadu pieejas sistēmu, tostarp bezvadu lokālo tīklu (WAS/RLAN) (OV L 41, 13.2.2007., 10. lpp.)
Komisijas Lēmums 2008/411/EK (2008. gada 21. maijs) par 3400–3800 MHz frekvenču joslas harmonizāciju tādu zemes sistēmu vajadzībām, kas Kopienā spēj nodrošināt elektronisko sakaru pakalpojumus (OV L 144, 4.6.2008., 77.–81. lpp.)
Skatīt konsolidēto versiju.
Komisijas Lēmums 2005/513/EK (2005. gada 11. jūlijs) par radiofrekvenču saskaņotu lietošanu 5 GHz frekvenču joslā bezvadu pieejas sistēmu, tostarp bezvadu lokālo tīklu (WAS/RLAN) ieviešanai (OV L 187, 19.7.2005., 22.–24. lpp.)
Skatīt konsolidēto versiju.
Padomes direktīva 91/287/EEK (1991. gada 3. jūnijs) par frekvenču joslu noteikšanu saskaņotai Eiropas bezvadu ciparsignālu elektrosakaru (DECT) ieviešanai Kopienā (OV L 144, 8.6.1991., 45.–46. lpp.)
SAISTĪTIE DOKUMENTI
Eiropas Parlamenta un Padomes Direktīva (ES) 2018/1972 (2018. gada 11. decembris) par Eiropas Elektronisko sakaru kodeksa izveidi (pārstrādāta redakcija) (OV L 321, 17.12.2018., 36.–214. lpp.)
Skatīt konsolidēto versiju.
Eiropas Parlamenta un Padomes Lēmums Nr. 676/2002/EK (2002. gada 7. marts) par normatīvo bāzi radiofrekvenču spektra politikai Eiropas Kopienā (radiofrekvenču spektra lēmums) (OV L 108, 24.4.2002., 1.–6. lpp.)
Pēdējo reizi atjaunots: 12.11.2020